CELEX: 62021CN0601
Language: et
Date: 2021-09-28 00:00:00
Title: Kohtuasi C-601/21: 28. septembril 2021 esitatud hagi – Euroopa Komisjon versus Poola Vabariik

6.12.2021   
            
            
               ET
            
            
               Euroopa Liidu Teataja
            
            
               C 490/23
            
         
      28. septembril 2021 esitatud hagi – Euroopa Komisjon versus Poola Vabariik
      (Kohtuasi C-601/21)
      (2021/C 490/24)
      Kohtumenetluse keel: poola
      
         Pooled
      
      
         Hageja: Euroopa Komisjon (esindajad: A. Stobiecka-Kuik, G. Wils ja P. Ondrůšek)
      
         Kostja: Poola Vabariik
      
         Hageja nõuded
      
      
                  —
               
               
                  tuvastada, et kuna Poola Vabariik lisas erandid teatavate dokumentide, blankettide ja siltide esitamisega seoses, mida direktiivis 2014/24/EL riigihangete kohta (1) ei ole ette nähtud, siis rikkus Poola Vabariik kohustusi, mis tulenevad direktiivi 2014/24/EL artikli 1 lõigetest 1 ja 3 ning artikli15 lõigetest 2 ja 3 koostoimes ELTL artikli 346 lõike 1 punktiga a;
               
            
                  —
               
               
                  mõista kohtukulud välja Poola Vabariigilt.
               
            
         Väited ja peamised argumendid
      
      Direktiivi 2014/24 ülevõtmise käigus jättis Poola selles direktiivis ette nähtud menetluste kohaldamisalast välja hulga dokumentide, blankettide ja siltide esitamise. Poola tehtud erandid puudutavad avalikke dokumente (näiteks ID-kaardid, passid, meremeheraamatud), maksumärgid, taatlusmärgid ja kontrollkleebised, valijakaardid ja holograafilised sildid ning avalike dokumentide haldamise tarkvaraga mikroprotsessorid, avalike dokumentide kasutamiseks vajalikud IT-süsteemid ja andmebaasid. Komisjoni arvates kujutab nende erandite tegemine endast direktiivi 2014/24 rikkumist, kuna selle direktiivi kohaldamisala on piiratud, mis ei ole õigustatud direktiivi 2014/24 ega ELTL artikli 346 sätetega. Komisjon tugineb Euroopa Kohtu otsusele kohtuasjas C-187/16: komisjon vs. Austria, mis on selles osas oluline pretsedent.
      Eelmenetluses tugines Poola vajadusele kaitsta avalike dokumentide turvalisust. Komisjon küll möönab, et tagada tuleb nende dokumentide turvalisus ja ehtsus, kuid on seisukohal, et Poola ei ole tõendanud, et nõutavat kaitset sealhulgas võltsimise vastu või seoses isikuandmete kaitset käsitlevate sätetega ei ole võimalik saavutada direktiivis 2014/24/EL ette nähtud riigihangemenetluse raames.
      
         (1)  ELT 2014, L 94, lk 65.